Beszámoló az Önkormányzati Bizottság 2016. év első félévében végzett munkájáról

 A Bizottság február 10-én megtárgyalta és véleményezte a Kölesdi Közös Önkormányzat 2016-os költségvetését, és elfogadásra javasolta. Ugyanakkor megtárgyalta Harc Község Önkormányzatának 2016-os költségvetését is, és a Költségvetési Rendelet 5 sz. 2. bek. módosításával elfogadásra javasolta.

 Május 24-én tárgyalta a Bizottság a 2015-ös év költségvetésének beszámolóját, a beszámolót elfogadásra javasolta.

 Januárban 46 kérelem érkezett be szociális tűzifára. Minden kérelmező megfelelt a feltételeknek, családonként 1m3 -t lehetett kiosztani.

A szociális étkezésben résztvevők száma a tavalyihoz képest csökkent az első félévben- a tavalyi 30-35 helyett most 28-32 fő veszi igénybe, a vidékről hozott ebédet 20-22 fő igényelte a nyáron. Van lehetőség az étkezés bővítésére, nagyobb keretet igényelt az önkormányzat a tavalyi tapasztalat alapján.

 Települési támogatást elsősorban a lakhatási kiadásokra 3 személy kért, összesen 22 000 Ft értékben. Elutasított 1 fő. Természetbeni juttatásban 2 személy részesült- tűzifa, étkezés- összesen 59.122 Ft értékben.

A Bizottság 12 kérvényt utasított el- tűzifa- mind olyanok voltak, akik már kaptak a szociális tűzifából és másodszorra igényeltek.

 Polgármesteri hatáskörben rendkívüli települési támogatást kapott 4 lakos 107 380 Ft értékben. Elutasított 2 fő.

 A szociális kiadásokra a tervezett összeg kb.3 M Ft , ebből az első félévben 176 351 Ft pénzbeni segítséget adott ki az önkormányzat. A keretből egyéb más kiadások is fizetendők, de van lehetőség arra, hogy az önkormányzat a második félévben is támogassa a rászorulókat.

 Harc, 2016. 09. 01.

 Patkó Sándorné

 az Önkormányzati Bizottság elnöke